नई जगहों पर टहलें, उन्हें एक्स्प्लोर करें; ये वर्कआउट से ज्यादा फायदेमंद
अनजान जगहों पर जाने से मन को खुश कर देने वाली या फिर चौंका देने वाली चीजों से मिलने वाली खुशी या विस्मय नर्वस सिस्टम को शांत करता है। बर्कले स्थित कैलिफोर्निया यूनिवर्सिटी में मनोविज्ञान के प्रोफेसर डेचर केल्टनर के मुताबिक, इस तरह की वॉकAn ‘Awe Walk’ Might Do Wonders for Your Well-Being
अनजान जगहों पर जाने से मन को खुश कर देने वाली या फिर चौंका देने वाली चीजों से मिलने वाली खुशी या विस्मय नर्वस सिस्टम को शांत करता है। बर्कले स्थित कैलिफोर्निया यूनिवर्सिटी में मनोविज्ञान के प्रोफेसर डेचर केल्टनर के मुताबिक, इस तरह की वॉक को ‘ऑ वॉक’ कहा जाता है। ‘ऑ वॉक’ करने वाले लोगों में उत्साह ज्यादा होता है। वे अधिक सकारात्मक महसूस करते हैं। उनमें सहयोग करने की भावना बढ़ती है। यह हील करने वाली प्रक्रिया जैसा है।
इस तरह से शुरू करें 'ऑ वॉक'
नई जगह का चयन करें : ऐसी जगह चुनें जहां आप पहले न गए हों। जैसे- कोई नजदीक स्थित पार्क या गली जिसे आपने कभी नहीं देखा हो। अथवा कोई तालाब, झील या फिर कोई जलाशय वाला स्थान। अगर ये भी आसपास उपलब्ध नहीं है तो किसी ऐसी जगह को चुन लें जहां पर लंबे समय से न गए हों। और उसे नए सिरे से एक्स्प्लोर करने की कोशिश करें।
ऐसा महसूस करें जैसे पहली बार आए हों। यहां पहुंचने के बाद खुद को बिना किसी व्यवधान के कम से कम 20 मिनट दें। हो सके तो फोन भी बंद कर लें। अब कुछ गहरी और लंबी सांसें लें। 4 तक गिनते हुए गहरी सांस लें। चार की गिनती तक उसे रोकें और फिर 6 तक गिनते हुए धीरे-धीरे सांस छोडें। कुछ मिनट तक इसे दोहराएं।
आसपास की जगह, आवाज और सुगंध पर गौर करें : अब आसपास के उन स्थानों, आवाजों और सुगंध पर गौर करें जो आपमें आश्चर्य और चौंकाने वाली भावना पैदा कर दे। जैसे ही ऐसा कोई अवसर आए रुक जाएं। उसे महसूस करें। चेहरे को छूकर गुजरती हुवा को महसूस करें, किसी फूल की पंखुड़ी को छुएं, आसपास के कीट-पतंगों की आवाजों को सुनें।
छोटी शुरुआत करें, चीजों पर गौर करने की आदत डालें : जब भी टहलने जाएं, रुककर अनजान या नई चीजों को जानने, समझने की आदत डालें। छोटी चीजों से शुरुआत कर विजन को बड़ा करते जाएं। उदाहरण के तौर पर यदि आप किसी भीड़ के बीच में हैं तो एक व्यक्ति पर फोकस करने के बाद धीरे-धीरे पूरी भीड़ पर नजर डालें। भीड़ के रूप में इकट्‌ठा लोग किस तरह की गतिविधि कर रहे हैं इसे समझने का प्रयास करें। ऐसे जब घर से बाहर निकलें तो तय करें कि आस-पास की एक निश्चित चौड़ाई और लंबाई पर स्थित चीजों पर गौर करेंगे।